News Archives | Wildswinkel
Positiewe vooruitsigte bespreek
Wildswinkel se nuwe model vir reserwes
BELA-BELA Sowat 250 geesdriftige lede van die wildbedryf het Donderdagoggend, 26 Oktober 2017 opgedaag om die Wildswinkel Wildsvisie Seminaar 2018 in die veilingshuis se lokaal digby Bela-Bela by te woon. Van die bekende rolspelers in die bedryf wat daar was sluit in Norman Adami, Dries Visser, Angus Sholto-Douglas, Pieter Bellingan, Jacques Malan, Wiaan van der Linde en Wicus Pretorius, om net ’n paar te noem.
Nadat die verrigtinge deur Wildswinkel se finansiële hoof Dirk Wolfaardt op die gepaste wyse geopen is, het Wildbedryf Suid-Afrika (WRSA) se Adri Kitshoff-Botha die waardeketting van die wildbedryf uiteengesit en verduidelik aan die hand van insiggewende statistiek.
Kitshoff-Botha se uitgangspunt is dat die verskillende rolspelers in die wildbedryf nie in silo’s effektief kan optree nie. Individue en organisasies in the teel-, jag-, toerisme- en produkte-dele van die wildbedryf se waardeketting moet saamwerk om die bedryf se regmatige plek binne die landbou-ekonomie te versterk. Dit beteken die antwoord vir wildboere is om binne die waardeketting te diversifiseer.
Haar standpunt dat die jagbedryf uiters belangrik is word deur statistiek ondersteun. Dit sluit plaaslike sowel as oorsese jagters in. Volgens die nuutste beskikbare syfers was daar sowat 200 000 plaaslike jagters wat deel was van die bedryf in 2015. Oorsese besoekers, hoofsaaklik uit Amerika, het sowat 7 600 beloop. Dit vergelyk goed met buurlande soos Namibië. (Kitshoff-Botha sê onlangse aangehaalde syfers wat ’n groot verskil tussen oorsese jagters in Suid-Afrika en Namibië aandui, dalk ’n statistiese verskynsel is, eerder as wat dit die werklikheid verteenwoordig.)
Ander aspekte van die wildbedryf soos toerisme en produkte (van wildsvleis tot speelgoed vir troeteldiere), kan deur telers ontgin word om inkomstestrome effektief uit te bou.
Stephan Naudé, ’n gevestigde wildteler van Sihencha Game Breeders het na Kitshoff-Botha gesels oor hoe om ’n realistiese siening van ’n boerdery te ontwikkel. Aan die hand van praktiese voorbeelde uit sy eie ervaring het hy ’n verskeidenheid aspekte uitgelig waarna wildtelers kan kyk.
In aansluiting by Kitshoff-Botha het Naudé vertel hoeveel sukses hy die afgelope tyd met plaaslike jagters gehad het. Sy diversifikasie na jag het goeie vrugte afgewerp.
Een van die belangrikste aspekte wat hy aangeraak het is die noodsaaklikheid van die ontwikkeling van ’n positiewe identiteit deur middel van doelmatige bemarking en die investering in ’n professionele eie handelsmerk. ’n Bekende handelsmerk skep vertroue en gemoedsrus by wildkopers, veral as dit ook ondersteun word deur aksies soos hoë kwaliteit naverkoopdiens.
Na die eerste twee sprekers het die hoof van Wildswinkel Lood Bester statistiese inligting gedeel oor Wildswinkel se 2017 veilingseisoen.
Wildswinkel het ’n daling in totale omset tussen 2016 en 2017 ervaar hoofsaaklik as gevolg van die daling in wildpryse.
In die volgende tabel word die verskille tussen verlede jaar en hierdie jaar se omsette vir die hoofspesies op veiling uiteengesit:
Bester het gesê die hele bedryf het ’n uitdagende periode agter die rug. Hy het beklemtoon dat dit elkeen se eie keuse is om nou óf in sak en as te sit en te kla, óf om daadwerklik op te tree en planne met ’n positiewe ingesteldheid te maak. Hy het gesê Wildswinkel het reeds ’n reeks strategieë ontwikkel om 2018 met ’n optimistiese gemoed binne te kan gaan.
“Wildswinkel sien uit daarna om saam met sy vennote, synde die groepverkopers en die individuele verkopers op Wildswinkel se handelsmerkveilings, die nuwe seisoen aan te pak en hande te vat om oplossings te vind eerder as om pessimisties te wees,” meen Bester.
Wildswinkel beplan tussen 25 en 30 wildveilings vir volgende jaar, wat veilings namens kliënte en eie handelsmerkveilings insluit.
Nuwe model vir reserwes tydens Wildswinkel se handelsmerkveilings
“Wildswinkel se handelsmerkveilings gee vir telers wat nie toegang het tot groot veilings soos dié wat Wildswinkel namens kliënte aanbied nie, die geleentheid om deel te neem aan hoë kwaliteit, goed georganiseerde en sorgvuldig bemarkte veilings,” verduidelik Bester. “Om seker te maak sulke veilings het die beste kans op sukses, gaan Wildswinkel noemenswaardige koste aan, soos wat spandeer word op die beskikbaarstelling van ’n professionele veilingsgeleentheid, bemarking, intydse veilingsinligting en ander noodsaaklike dienste.”
Om wildtelers wat belangstel om hulle diere tydens Wildswinkel handelsmerkveilings te verkoop tegemoet te kom, word ’n nuwe model vir lotte met reserwepryse beplan vir 2018.
Die nuwe reserwebeleid bepaal dat reserwepryse geplaas kan word op lotte met ’n beraamde verkoopswaarde van meer as R250 000. Onder die kerf van R250 000 sal die lot steeds op ’n geen reserwe basis aangebied word. Sou ’n verkoper verkies om ’n lot te verkoop met ’n reserweprys, sal ’n minimum deposito betaalbaar wees om Wildswinkel se kostes en risiko te bestuur. Die deposito betaalbaar word op ’n glyskaal-beginsel toegepas. (Voorwaardes geld: Die beraamde reserwebedrag word vasgestel in samewerking met Wildswinkel ten einde ’n markverwante beraming te doen op elke spesifieke lot. Indien die lot verkoop word, word die kommissie verreken teen die deposito. As die lot nie verkoop word nie, word die deposito verbeur.)
Bester het tydens die bespreking na afloop van sy voorlegging aangedui dat hierdie nuwe beleid van toepassing is op die Wildswinkel handelsmerkveilings van 2018, maar dat die behoeftes van die breë wildbedryf vooropgestel word en dat aanpassings aan die beleid oorweeg kan word na praktiese ervaring daarvan.
Laai die volledige Wildswinkel voorlegging as ’n PDF af: http://bit.ly/2gNUt27
Wildswinkel Versekering se gemoedsrus en bobaas voer vir bobaas resultate
Aan die einde van die seminaar het Jaco Pretorius die versekering van wild sorgvuldig bespreek, terwyl Dr Conrad Coetzer koste-effektiewe voerpraktyke vanuit ’n Wildswinkel Voere perspektief gestel het.
Voorlegging met Statistiek:
Wildsvisie Seminaar 2018
Klik hier vir die Wildsvisie Seminaar 2018 Voorlegging met Statistiek PDF
’n Nuwe tydvak breek aan
Wildswinkel Wildsvisie 2018 Seminaar
11:00 Donderdag, 26 Oktober 2017, Wildswinkel, Bela-Bela
Verwelkoming Dirk Wolfaardt
Wildboerdery Adri Kitshoff-Botha (WRSA)
Wildbedryf-waardeketting as ’n geheel
Wildboerdery Stephan Naudé
Effektiewe kostebestuur en innovasie in 2018
Wildswinkel: ’n Nuwe tydvak breek aan Lood Bester
Wildswinkel veilingstatistiek 2017
’n Nuwe veilingsmodel: reserwes / geen reserwes
Wildswinkel struktuur: Wie is ons?
Wildswinkel Versekering Jaco Pretorius
Waarde-aanbieding en gemoedsrus
Wildswinkel Voere Dr Conrad Coetzer
Kuier gerus saam met ons na die seminaar
Kontantkroeg, verversings word voorsien
Wintershoek Wild se 1 000 diere, 100 lotte veiling ‘n sukses
Met ‘n reuse telery van top genetika uit heelwat verskillende bloedlyne, is Wintershoek Wild ideaal geposisioneer om aan nuwe toetreders tot die wildbedryf kwaliteit diere teen bekostigbare pryse aan te bied. Toe Wiaan van der Linde en sy span hul veiling vir 2017 beplan, was dit voor op hulle gedagtes.
Wildswinkel se innoverende Timed Auction geleentheid is deur Wintershoek Wild aangegryp om sorgvuldig uitgesoekte pakkies van teelgroepe aan te bied. Kopers bie deur middel van die WIldswinkel selfoon app of aanlyn deur middel van ‘n websnuffelaar op hierdie tipe veiling wat vir ‘n paar dae oop bly.
Elke lot op die Wintershoek Wild Timed Auction het uit sowat vyf tot 10 diere bestaan. Dit het beteken nuwe toetreders kon met slegs ‘n paar lotte dadelik wegspring in die wildbedryf.
Toe die laaste lot op die Timed Auction sluit, was dit met ‘n omset van R4.6m Wildswinkel se top Timed Auction van 2017.
Met die lewendige veiling in die ruim en besige Wintershoek Wild-veilinglokaal het dinge ook goed afgeloop. Die posisionering van die lewendige veiling het gesorg vir top gehalte teeldiere waarin enige teler, maar veral gevestigde telers sou belangstel.
Hierdie veiling het vir omset van R21m gesorg. Dit was een van die redes vir Wiaan se groot glimlag na die veiling. ‘n Ander rede was die lekker samesyn eie aan Wintershoek Wild. Met elke veiling wat hierdie gehalte groep aanbied kry mens daardie heerlike boere-veiling gevoel van vendusies van ouds. In eenvoudige taal is dit sommer net lekker om hier naby Kimberley in die Noord-Kaap te kan veiling bywoon.
‘n Besonderse groep Damara springbokke, spesiaal vanuit hierdie ongerepte gebied deur Mike Bredenkamp die land ingebring, het vir reuse opwinding gesorg. Die eerste lot is vir ‘n merkwaardige R80 000 elk vir vyf springbokke opgeveil.
‘n Ander hoogtepunt was die 491⁄8” Wintershoek Wild swartwitpensbul wat vir R1.4m verkoop is.
In totaal het die Wintershoek Wild-veiling van 2017 ‘n omset van sowat R25.5m opgelewer, wat dit as een van die veilinghoogtepunte van die jaar posisioneer. Volgende jaar maak ons weer so!
Third Wildswinkel bosveld auction for 2017 delivers R14m
The talk in the quality game industry is that the new Wildswinkel Voere business is performing well. Its niche is providing quality branded feed mixes for specific species. The core brand is named the Bobaas range, referring to its high quality characteristics. The feed is packaged in attractive and sturdy black bags with the brand prominently displayed.
In order to differentiate the third Wildswinkel bosveld auction for 2017, Wildswinkel made the decision to call on Bobaas to act as sponsor of the auction. Thus this auction of top genetics became the Bobaas Bosveld auction.
As another in a long list of firsts for WIldswinkel, this was also the first auction at which top quality Brahman cattle were available for purchase. Billed as Schalk Burger Brahmane and Sale of the Legends, truly remarkable Brahman cattle and genetics were sold. A record price of R320 000 was paid for a Serfbred Brahmans heifer, in calf to Marxville Mr Bold Venture AMP1181.
The plentiful top quality game on offer also did not disappoint, with the buffalo species delivery a strong performance overall. 35 2⁄8″ Thandile with a 45 1⁄8″ Nero (Dries Visser) bull calf sold for R560 000 on the day, while a 33 5⁄8″ buffalo cow in calf to 47″ Rhino went for R460 000.
35 2⁄8″ Thandile
Auction goers were treated to free pancakes and coffee, resulting a festive atmosphere typical of a true boere-veiling. Bidding was competitive and buyers were eager to make their mark, with lot 16, a 61 2⁄8” kudu bull attracting a final winning bid of R200 000.
Emphasising the fact that, even in a challenging year for the game industry as a whole, quality animals will receive quality prices, the remarkable 31 5⁄8″ Nyala bull Jabula from Ryall Wildlife Breeders sold for R370 000.
31 5⁄8″ Nyala bull Jabula
At the end the auction delivered a successful turnover of R14m. Judging from the broad smiles of buyers and sellers afterwards while the Lions were booking their place in the Super Rugby 2017 final, next year they will be back again at the Bobaas Bosveld auction.